दतिया के सिविल लाईन्स पुलिस स्टेशन के अधिकारियों का कहना है कि ये मामला झाडिया गाँव के पास का है. इस जगह पर गुरूवार को स्विस दंपत्ति ने कैम्प कर रखा था.यह जोड़ा दंपत्ति मध्य प्रदेश के ओरछा से आगरा तक साइकिल से भ्रमण पर था. इसी दौरान रात में उन्होंने दतिया के झाडिया गांव के पास कैम्प लगाया.पुलिस का कहना है कि सात अज्ञात हमलावरों ने स्विस महिला और उसके पति पर पहले हमला किया, और फिर उनका सामान लूट लिया.कहा जा रहा है कि लूट-पाट के बाद उन लोगों ने उस महिला के साथ कथित तौर पर सामूहिक बलात्कार किया.पीड़ित महिला के बयान के आधार पर दतिया थाने में घटना से संबंधित मामला दर्ज कर लिया गया है. कहा जा रहा है कि बीच-बचाव के दौरान महिला के पति को भी चोटें आईं हैं.पुलिस के एक अधिकारी का कहना है कि कुछ लोगों को शक के आधार पर हिरासत में ले लिया है और उनसे पूछताछ जारी है.  दिल्ली में एक छात्रा के साथ चलती 





बस में हुई गैंगरेप की घटना के बाद व्यापक स्तर पर लोग विरोध में सड़कों पे उतर आए थे और सरकार ने भी महिलाओं की सुरक्षा के पुख्ता इंतजाम करने के बड़े-बड़े दावे किए थे.पर पूरे देश में रेप और छेड़छाड़ की घटनाएं जारी हैं.